[pic] | COMISIA COMUNITĂȚILOR EUROPENE |

Bruxelles 26.9.2008

COM(2008) 587 final

PRIMUL RAPORT FINANCIAR AL COMISIEI CĂTRE PARLAMENTUL EUROPEAN ȘI CĂTRE CONSILIU

privind FONDUL EUROPEAN DE GARANTARE AGRICOLĂ – EXERCIȚIUL FINANCIAR 2007 – {SEC(2008) 2502}

CUPRINS

PRIMUL RAPORT FINANCIAR AL COMISIEI CĂTRE PARLAMENTUL EUROPEAN ȘI CĂTRE CONSILIU privind FONDUL EUROPEAN DE GARANTARE AGRICOLĂ– EXERCIȚIUL FINANCIAR 2007 –{SEC(2008) 2502}

1. PROCEDURA BUGETARĂ 3

1.1. Proiectul preliminar de buget 2007 3

1.2. Proiectul de buget 2007 3

1.3. Scrisoarea rectificativă pentru 2007 3

1.4. Veniturile alocate FEGA 3

1.5. Sumele temporare acordate pentru restructurarea din sectorul zahărului 4

1.6. Adoptarea bugetului 2007 4

1.7. Bugetul rectificativ nr. 7/2007 4

2. TREZORERIE ȘI GESTIUNEA CREDITELOR 5

2.1. Gestiunea creditelor 5

2.2. Plățile lunare 6

3. EXECUȚIA BUGETULUI FEGA 2007 6

4. COMENTARII PRIVIND EXECUȚIA BUGETULUI AGRICOL 2007 7

5. COMENTARII PRIVIND EXECUȚIA VENITURILOR ALOCATE 8

6. COMENTARII PRIVIND EXECUȚIA FONDULUI DE RESTRUCTURARE A INDUSTRIEI ZAHĂRULUI 8

7. DEFALCAREA CHELTUIELILOR PE CATEGORII 9

ANEXA 1 ANEXA 2 ANEXA 3 ANEXA 4 ANEXA 5 ANEXA 6 | PROCEDURA BUGETARă PENTRU CREDITELE DE ANGAJAMENT FEGA ÎN 2007 PROCENTUL REPREZENTAT DE FEGA, SECŢIUNEA „GARANTARE”, ÎN BUGETUL UE PENTRU 2002-2007 ANALIZA EXECUŢIEI BUGETARE 2007 ANALIZA EXECUŢIEI ÎN 2007 A VENITURILOR ALOCATE CHELTUIELI DIN FEGA ÎN 2007 PE ARTICOL ŞI PE STAT MEMBRU EVOLUŢIA DEFALCăRII CHELTUIELILOR DIN FEOGA, SECŢIUNEA „GARANTARE”, ÎN 2002-2007 |

Notă: Prezentul raport este însoțit de un document de lucru detaliat al serviciilor Comisiei. Textul integral al acestui document de lucru (în limba engleză) va fi disponibil, de asemenea, împreună cu tabelele anexate (în limba engleză), pe site-ul Direcției Generale pentru Agricultură. |

PROCEDURA BUGETARĂ[1]

Proiectul preliminar de buget 2007[2]

Proiectul preliminar de buget 2007 a fost adoptat de Comisie și propus autorității bugetare în aprilie 2006. Creditele de angajament propuse pentru Fondul European de Garantare Agricolă, linia bugetară 2, s-au ridicat la 43 684,0 milioane EUR.

Proiectul de buget 2007

Consiliul[3] a adoptat proiectul de buget 2007 în iulie 2006. Față de proiectul preliminar de buget, creditele FEGA au fost reduse cu 730,0 milioane EUR.

Scrisoarea rectificativă pentru 2007

La sfârșitul lui octombrie 2006, Comisia a adoptat scrisoarea rectificativă nr. 3 la proiectul preliminar de buget 2007, fixând necesarul de credite pentru FEGA la 42 832,3 milioane EUR, ceea ce reprezintă o sumă cu 851,7 milioane EUR mai mică decât suma corespunzătoare din proiectul preliminar de buget.

Veniturile alocate FEGA[4]

Pe baza dispozițiilor articolului 34 din noul Regulament (CE) nr. 1290/2005 privind finanțarea politicii agricole comune, veniturile rezultate din corecțiile financiare efectuate în temeiul deciziilor de verificare a conformității, din nereguli și din prelevările pentru lapte sunt considerate venituri alocate finanțării cheltuielilor FEGA. La momentul întocmirii bugetului pentru 2007, aceste venituri au fost estimate la 987,0 milioane EUR, iar această estimare a fost luată în considerare atunci când autoritatea bugetară a adoptat creditele bugetare pentru anul 2007. Și anume:

- veniturile rezultate din prelevările pentru lapte au fost estimate la 349,0 milioane EUR; acestea au fost luate în considerare prin reducerea creditelor solicitate pentru sectorul laptelui și al produselor lactate pentru care autoritatea bugetară a acordat o sumă de 587,0 milioane EUR;

- veniturile provenite din corecțiile efectuate în urma verificării conformității și din nereguli au fost estimate la 568,0 milioane EUR și, respectiv, la 70,0 milioane EUR. Suma totală de 638,0 milioane EUR a fost luată în considerare prin reducerea creditelor solicitate pentru sistemul de plăți unice pentru care autoritatea bugetară a acordat o sumă de 27 918,0 milioane EUR.

În conformitate cu normele aplicabile, aceste venituri pot fi utilizate, parțial sau total, pentru a acoperi finanțarea cheltuielilor FEGA, în cazul în care creditele bugetare acordate de autoritatea bugetară nu sunt suficiente pentru a finanța cheltuielile suportate de statele membre. În cazul în care o parte a acestor venituri nu este utilizată, aceasta va fi reportată automat în exercițiul bugetar următor.

Sumele temporare acordate pentru restructurarea din sectorul zahărului[5]

Sumele temporare acordate pentru restructurarea din sectorul zahărului sunt tratate ca venituri alocate, destinate finanțării ajutorului pentru restructurare din industria zahărului și a altor ajutoare prevăzute de fondul de restructurare. Pentru anul de piață 2006/2007, aceste sume se referă la contingentele cantitative de zahăr, sirop de inulină și izoglucoză deținute de operatori și urmează să fie vărsate în Fond de către statele membre în două tranșe, ale căror termene limită sunt 31 martie și, respectiv, 30 noiembrie 2007. O sumă de 1 259,0 milioane EUR fusese estimată ca venituri alocate din acest fond.

Adoptarea bugetului 2007

Parlamentul European a adoptat bugetul 2007 în sesiunea sa plenară din decembrie 2006, conform sumelor propuse la a doua lectură a Consiliului. Creditele pentru FEGA, linia bugetară 2, s-au ridicat la 42 711,7 milioane EUR[6].

Creditele de angajament și de plată ale FEGA disponibile inițial s-au ridicat la 42 711,7 milioane EUR și, respectiv, la 42 435,6 milioane EUR. Pentru domeniul politic 05-agricultură și dezvoltare rurală, au fost prevăzute credite în valoare totală de 5 615,2 milioane EUR pentru intervenții pe piețele agricole, în timp ce 36 878,5 milioane EUR au fost prevăzute pentru ajutoare directe. În plus, în bugetul 2007 au fost prevăzute credite în valoare de 309,8 milioane EUR pentru domeniul politic 17-măsuri veterinare și fitosanitare, respectiv de 30,5 milioane EUR pentru domeniul politic 11-piața produselor piscicole[7]. Diferența dintre creditele de angajament și cele de plată, care se ridică la 276,0 milioane EUR, se datorează faptului că se utilizează credite diferențiate pentru plățile efectuate direct de Comisie pentru promovarea produselor agricole, pentru strategia politică și măsurile de coordonare în domeniul agriculturii și pentru măsurile veterinare și fitosanitare.

Bugetul rectificativ nr. 7/2007

În decembrie 2007, Comisia a propus, iar autoritatea bugetară a acceptat, prin BR nr. 7/2007, o ajustare a creditelor de angajament și de plată din bugetul 2007, anulând o sumă de 400,0 milioane EUR din creditele inițiale ale FEGA, care atunci se ridicau la 42 311,7 milioane EUR. Mai concret, bugetul rectificativ implica o reducere a creditelor cu 673,5 milioane EUR pentru capitolul 05 02 „intervenții pe piețele agricole”, în timp ce acestea erau mărite cu 188,0 milioane EUR pentru capitolul 05 03 „ajutoare directe” și cu 85,5 milioane EUR pentru capitolul 05 07 „auditul cheltuielilor agricole”. Anexa 3 prezintă creditele disponibile în final, iar subutilizarea rezultată a fost redusă la 191,9 milioane EUR (0,5%).

Procentul reprezentat de bugetul final FEGA (credite de angajament) în bugetul total al UE pentru perioada 2002–2007 figurează în anexa 2.

TREZORERIE ȘI GESTIUNEA CREDITELOR

Gestiunea creditelor

Credite disponibile pentru exercițiul financiar 2007

EUR |

Secțiunea „cheltuieli” din buget | Credite de angajament | Credite de plată |

1. Credite inițiale pentru FEGA | 42 711 661 000,00 | 43 875 641 756,00 |

2. Buget rectificativ | -400 000 000,00 | -400 000 000,00 |

3. Credite finale pentru FEGA, din care: | 42 311 661 000,00 | 43 475 641 756,00 |

3a. Credite pentru gestiune repartizată (în afară de ITDR (1) UE 10) | 41 908 432 000,00 | 41 908 432 000,00 |

3b. Credite pentru cheltuieli directe | 403 229 000,00 | 127 209 756,00 |

3c. Credite pentru ITDR UE 10 | 0,00 | 1 440 000 000,00 |

(1) Instrumentul tranzitoriu pentru dezvoltare rurală pentru UE-10

Execuția creditelor disponibile pentru exercițiul financiar 2007

Tabelul de mai jos cuprinde detaliile execuției bugetare efectuate în cursul exercițiului 2007:

EUR |

Execuție | Execuția creditelor de angajament | Execuția creditelor de plată |

Gestiune repartizată (în afară de ITDR UE 10) (1): | 42 335 567 108,49 | 42 335 567 108,49 |

Cheltuieli directe | 336 739 778,86 | 78 872 905,36 |

ITDR UE 10 | 0,00 | 1 298 701 347,00 |

Total (inclusiv Fondul de restructurare a industriei zahărului) | 42 672 306 887,35 | 43 713 141 360,85 |

Fondul de restructurare a industriei zahărului | 551 435 562.68 | 551 435 562.68 |

Total (exclusiv Fondul de restructurare a industriei zahărului) | 42 120 871 324,67 | 43 161 705 798,17 |

(1) Sume angajate. Angajamente și plăți minus venituri alocate primite: 39 887 650 082,38 EUR

Pentru exercițiul financiar 2007, execuția creditelor de angajament s-a ridicat la 42 672 306 887,35 EUR, iar execuția creditelor de plată s-a ridicat la 43 713 141 360,85 EUR.

Credite reportate automat din 2006

EUR |

Report din 2006 în 2007 | Sume angajate | Sume dezangajate | Plăți | Credite anulate |

Credite reportate | 265 366 752,43 | 3 917 107,82 | 206 772 710,88 | 54 676 933,73 |

Reportul automat din 2006 în 2007 a vizat doar cheltuielile directe pentru creditele nediferențiate. După cum se indică în tabelul de mai sus, din 2006 în 2007 a fost reportată o sumă de 265,4 milioane EUR. În 2007, a fost dezangajată o sumă de 3,9 milioane EUR din acest report. Plățile efectuate s-au ridicat la 206,8 milioane EUR, iar sumele anulate au atins un total de 54,7 milioane EUR.

Plățile lunare

Plăți lunare către statele membre

Plăți lunare din cheltuielile prevăzute

Articolul 15 din Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune[8] dispune că „plățile lunare sunt efectuate de Comisie […] pentru cheltuielile efectuate de agențiile de plăți acreditate din statele membre în decursul unei luni de referință”. Plățile lunare se efectuează către fiecare stat membru cel târziu în a treia zi lucrătoare din a doua lună care urmează celei în care s-au efectuat cheltuielile.

Plățile lunare sunt o rambursare a cheltuielilor nete (după deducerea veniturilor) care au fost deja efectuate și sunt disponibile pe baza declarațiilor lunare înaintate de statele membre[9]; contabilizarea lunară a cheltuielilor și veniturilor face obiectul unor verificări și corecții pe baza declarației detaliate[10]. În plus, plățile vor deveni finale în urma verificării din cursul exercițiilor următoare, pe baza deciziilor de închidere a conturilor.

Sistemul plăților lunare se aplică plăților efectuate de statele membre între 16.10.2006 și 15.10.2007. Pentru restul plăților, Comisia efectuează plăți directe pentru un număr limitat de măsuri.

Pentru exercițiul financiar 2007, suma netă totală a plăților lunare efectuate a fost de 39 887 650 082,38 EUR.

Decizii privind plățile lunare pentru 2007

În cursul exercițiului financiar 2007, Comisia a adoptat douăsprezece decizii de plăți lunare. O plată lunară suplimentară, de ajustare a plăților deja acordate pentru cheltuielile totale imputabile exercițiului, a fost adoptată în decembrie 2007. (Pentru detalii, a se consulta anexa 5 la documentul de lucru care însoțește prezentul raport).

EXECUȚIA BUGETULUI FEGA 2007

Anul agricol 2007 a fost marcat de creșteri însemnate ale prețurilor la numeroase produse agricole, atât pe piața din UE, cât și pe piața mondială. Aceste creșteri s-au referit în principal la cereale și la produsele lactate. Spre deosebire de producția animalieră, producția vegetală globală din UE a scăzut în 2007. Aceste evoluții de pe piețele agricole, precum și alți factori, au afectat nivelul cheltuielilor FEGA din anumite domenii ale bugetului și au dus la o subutilizare semnificativă a creditelor bugetare.

Execuția bugetară s-a ridicat la 42 120,9 milioane EUR, și anume, la aproximativ 98,6 % din creditele inițiale. Această sumă include execuția creditelor corespunzătoare piețelor produselor piscicole (domeniul politic 11) de aproximativ 25,1 milioane EUR, precum și a celor corespunzătoare cheltuielilor veterinare (domeniul politic 17) de 260,3 milioane EUR. În ceea ce privește agricultura (domeniul politic 05), cheltuielile privind intervențiile pe piețele agricole s-au ridicat la 4 867,6 milioane EUR, iar cele privind ajutoarele directe la 37 044,7 milioane EUR. În consecință, execuția bugetului FEGA a dus la subutilizarea a 591,9 milioane EUR, înainte de adoptarea bugetului rectificativ nr. 7/2007. Pentru detalii, a se consulta anexa 3.

COM ENTARII PRIVIND EXECUȚIA BUGETULUI AGRICOL 2007

Creditele bugetare inițiale au fost în mare parte subutilizate pentru intervențiile pe piețele agricole, dar au fost depășite pentru ajutoarele directe. Tabelul din anexa 3 prezintă detaliile execuției bugetare pentru diferitele articole ale bugetului. Mai jos sunt prezentate pe scurt principalele motive care au stat la baza nivelului de execuție a anumitor articole ale bugetului în raport cu creditele inițiale corespunzătoare.

Cereale

În acest an, pe piața cerealelor s-au înregistrat preponderent condiții interne și externe extrem de favorabile, care au determinat creșterea prețurilor pe piața internă și pe cea mondială. Subutilizarea rezultată a fost determinată de:

- profiturile nete semnificative pentru buget generate de nivelul scăzut al achizițiilor de cereale pentru stocare publică și de cantitățile foarte mari de cereale vândute din stocul public, care au determinat prețuri ridicate;

- reducerea cheltuielilor efectuate pentru restituiri la exportul de cereale, întrucât rata de restituire a fost stabilită la zero pentru cea mai mare parte a exercițiului financiar.

Restituiri pentru produsele neincluse în anexa 1

Și în acest sector condițiile foarte favorabile de pe piețele internă și externă ale cerealelor și produselor lactate au dus la o reducere generală globală a ratei restituirilor la export și, în consecință, la scăderea cheltuielilor privind restituirile la exportul de produse agricole prelucrate. De aici rezultă subutilizarea creditelor bugetare.

Zahăr

Depășirea creditelor bugetare a fost determinată de creșterea cheltuielilor cu restituirile la export suportate de statele membre, deoarece cantitățile de zahăr exportat, atât de zahăr provenit de pe piața liberă, cât și din stocare publică, fiind mult mai mari în comparație cu previziunile pentru bugetul 2007.

Fructe și legume

Subutilizarea creditelor bugetare a fost determinată, în principal, de reducerea cheltuielilor efectuate de statele membre ca urmare a cantităților mai mici de tomate pentru care se acordă ajutor pentru prelucrare și a utilizării mai scăzute a fondurilor operaționale ale organizațiilor de producători în raport cu previziunile pentru bugetul 2007.

Lapte și produse lactate

Condițiile foarte favorabile de pe piața internă și cea externă a produselor lactate au antrenat o reducere a cheltuielilor suportate de statele membre pentru restituirile la exportul de produse lactate, pentru stocarea publică de unt și pentru ajutoarele pentru desfacerea pe piața internă a laptelui degresat.

Cu toate acestea, depășirea vizibilă a creditelor bugetare este de natură tehnică. Creditele bugetare din 2007 solicitate și acordate de autoritatea bugetară pentru acest sector nu cuprind veniturile care i-au fost alocate, fiind, în esență, mai mici cu această sumă (349,0 milioane EUR). Acesta este motivul care a determinat depășirea creditelor bugetare.

Ajutoare directe

Depășirea care rezultă din tabelul bugetar este consecința tratării speciale a veniturilor alocate.

Creditele bugetare din 2007 solicitate și acordate de autoritatea bugetară pentru acest sector nu cuprind veniturile care i-au fost alocate (638,0 milioane EUR). În consecință, depășirea de 166,0 milioane EUR față de bugetul inițial devine o subutilizare în raport cu nevoile (-472,0 milioane EUR).

COM ENTARII PRIVIND EXECUȚIA VENITURILOR ALOCATE

Tabelul din anexa 4 prezintă detaliile privind execuția veniturilor alocate:

Veniturile alocate FEGA

În cursul exercițiului bugetar 2007, statele membre au declarat venituri alocate FEGA în valoare de 1 159,5 milioane EUR, sumă care a fost reportată în 2008 pentru a acoperi nevoile bugetare prevăzute pentru anul respectiv.

Venituri referitoare la sumele temporare acordate pentru restructurarea din sectorul zahărului

În cursul exercițiului bugetar 2007, statele membre au transferat în contul de venituri alocate prima tranșă din sumele temporare acordate pentru restructurare, în valoare de aproximativ 1 287,2 milioane EUR.

COMENTARII PRIVIND EXECUȚIA FONDULUI DE RESTRUCTURARE A INDUSTRIEI ZAHĂRULUI

În bugetul 2007 nu s-au prevăzut credite de angajament și de plată (articolul 05 02 16) pentru Fondul de restructurare a industriei zahărului. Plățile au fost efectuate din veniturile alocate care au fost declarate de statele membre drept sume temporare acordate pentru restructurarea din sectorul zahărului.

O parte din veniturile alocate estimate inițial, în valoare de 757,0 milioane EUR, a fost destinată plății unor ajutoare pentru industria restructurată a zahărului, a unor ajutoare pentru diversificare, precum și a unor ajutoare pentru rafinăriile de zahăr. Cu toate acestea, în cursul exercițiului bugetar 2007, statele membre au plătit aproximativ 551,4 milioane EUR pentru aceste ajutoare. Soldul neutilizat care rezultă din veniturile alocate colectate, de 1 287,2 milioane EUR, și plata a 551,4 milioane EUR pentru diferitele tipuri de ajutoare a fost în valoare de 735,8 milioane EUR și a fost reportat în 2008, pentru a finanța plata acestor ajutoare, prevăzută a fi efectuată în anul respectiv. Pentru detalii, a se consulta anexa 4.

DEFALCAREA CHELTUIELILOR PE CATEGORII

Cheltuielile totale FEGA se ridică la 42 120,9 milioane EUR și pot fi defalcate pe categoriile principale de mai jos. În continuare sunt indicate cheltuielile corespunzătoare acestor categorii și procentul pe care aceste cheltuieli îl reprezintă din totalul cheltuielilor FEGA pentru 2007:

Restituiri la export

Cheltuielile cu restituirile la export s-au ridicat la 1 444,7 milioane EUR, adică 3,43% din total.

Ajutoare directe

Cheltuielile efectuate în cadrul acestei linii bugetare s-au ridicat la 37 045,8 milioane EUR, adică 87,95% din total.

Stocare

Cheltuielile pentru stocare s-au ridicat la -106,7 milioane EUR, adică -0,25% din total. Principalele produse vizate au fost cerealele, zahărul și alcoolul.

Alte măsuri

Celelalte cheltuieli de intervenție s-au ridicat la 3 763,9 milioane EUR, adică 8,94% din totalul anual. Această linie bugetară cuprinde cheltuielile care nu se încadrează în categoriile de mai sus.

Dezvoltare rurală

Cheltuielile cu dezvoltarea rurală, asociate secțiunii „Garantare” din fostul FEOGA, s-au ridicat la -26,8 milioane EUR, adică -0,06%.

Evoluția acestei defalcări pe categorii de cheltuieli pentru perioada 2002-2007 este prezentată în anexa 6.

[pic]

[pic][pic]

[pic]

[pic]

[pic]

[pic]

[1] Această procedură este prezentată în anexa 1

[2] Inclusiv rezervele

[3] Prima lectură

[4] Aceste sume nu sunt înscrise în liniile de venituri din buget (articolul 670 pentru veniturile alocate FEGA), ci sunt menționate în comentariile bugetare pentru articolele respective.

[5] Aceste sume nu sunt înscrise în liniile de venituri din buget (articolul 680 pentru sumele temporare acordate pentru restructurarea din sectorul zahărului), ci sunt menționate în comentariile bugetare pentru articolele respective.

[6] Sumă netă care include previziunea privind veniturile alocate

[7] Inclusiv rezervele

[8] JO L 209 din 11.8.2005, p. 1.

[9] Declarațiile lunare ale plăților se transmit de către statele membre prin intermediul declarației din data de 10 a fiecărei luni.

[10] Statele membre transmit declarațiile detaliate (utilizând tabelul 104) în data de 20 a fiecărei luni.